/* KOM/2010/0556 v konečnom znení - NLE 2010/0288 */ Návrh ROZHODNUTIE RADY o finančných príspevkoch, ktoré majú členské štáty uhradiť do Európskeho rozvojového fondu v rozpočtových rokoch 2011 a 2012 vrátane prvej splátky za rok 2011





[pic] | EURÓPSKA KOMISIA | Brusel, 14.10.2010 KOM(2010) 556 v konečnom znení 2010/0288 (NLE) Návrh ROZHODNUTIE RADY o finančných príspevkoch, ktoré majú členské štáty uhradiť do Európskeho rozvojového fondu v rozpočtových rokoch 2011 a 2012 vrátane prvej splátky za rok 2011 DÔVODOVÁ SPRÁVA Vnútorná dohoda a nariadenie o rozpočtových pravidlách, ktoré sa vzťahujú na 10. Európsky rozvojový fond (ERF), ustanovujú nový postup týkajúci sa výziev na úhradu príspevkov členských štátov do ERF. Podľa článku 157 uvedeného nariadenia o rozpočtových pravidlách sa tento nový postup uplatnil prvý raz na príspevky za rok 2009. V súlade s článkom 57 ods. 2 nariadenia o rozpočtových pravidlách sa tento návrh týka: - stropu pre ročnú výšku príspevkov za rok 2012, - ročnej výšky príspevkov za rok 2011, a - výšky prvej splátky príspevkov za rok 2011. V súlade s článkom 57 ods. 7 nariadenia o rozpočtových pravidlách sa zvlášť uvádza suma spravovaná Komisiou a zvlášť suma spravovaná Európskou investičnou bankou (EIB). V súlade s článkom 145 nariadenia o rozpočtových pravidlách EIB oznámila Komisii svoje aktualizované odhady záväzkov a platieb v rámci nástrojov, ktoré spravuje. V súlade s článkom 57 ods. 2 nariadenia o rozpočtových pravidlách musí Rada o tomto návrhu rozhodnúť do 15. novembra 2010 a členské štáty musia prvú splátku príspevkov uhradiť najneskôr do 21. januára 2011. V článku 58 ods. 2 nariadenia o rozpočtových pravidlách sa ustanovuje, že výzvy na úhradu príspevkov sa najskôr použijú na splatenie súm stanovených pre predchádzajúce ERF. Výzvy na úhradu príspevkov, ktoré sú predmetom tohto návrhu, sa teda týkajú súm v rámci 9. ERF a po prvýkrát aj v rámci 10. ERF. Je potrebné poznamenať, že v článku 60 ods. 1 nariadenia o rozpočtových pravidlách sa ustanovuje, že ak členský štát neuhradí splátky príspevkov splatných v stanovenom termíne, bude musieť uhradiť úroky z nezaplatenej sumy v súlade s podmienkami vymedzenými v tom istom článku. 2010/0288 (NLE) Návrh ROZHODNUTIE RADY o finančných príspevkoch, ktoré majú členské štáty uhradiť do Európskeho rozvojového fondu v rozpočtových rokoch 2011 a 2012 vrátane prvej splátky za rok 2011 RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES[1], a najmä na jej článok 7, so zreteľom na nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond[2] (ďalej len „nariadenie o rozpočtových pravidlách pre 10. ERF“), a najmä na jeho článok 57 ods. 2, so zreteľom na návrh Komisie, keďže: (1) V súlade s postupom stanoveným v článkoch 57 až 61 nariadenia o rozpočtových pravidlách pre 10. ERF by mala Komisia do 15. októbra 2010 predložiť návrh, v ktorom sa uvedie strop pre ročnú výšku príspevkov členských štátov do Európskeho rozvojového fondu (ERF) na rok 2012, ročná výška príspevkov na rok 2011 a výška prvej splátky príspevkov na rok 2011. (2) V článku 58 ods. 2 nariadenia o rozpočtových pravidlách pre 10. ERF sa ustanovuje, že výzvy na úhradu príspevkov sa najskôr použijú na splatenie súm stanovených pre predchádzajúce ERF. Na základe článku 58 ods. 2 nariadenie o rozpočtových pravidlách pre 10. ERF by sa malo preto vyzvať aj k úhrade finančných prostriedkov v rámci 9. ERF. K úhrade príspevkov do 10. ERF budú členské štáty prvýkrát vyzvané až v roku 2011. (3) V súlade s prvým odsekom článku 145 nariadenia o rozpočtových pravidlách pre 10. ERF Európska investičná banka oznámila Komisii svoje aktualizované odhady záväzkov a platieb v rámci nástrojov, ktoré spravuje. (4) Rada by mala o tomto návrhu rozhodnúť do 15. novembra 2010 a členské štáty by mali prvú splátku príspevkov na rok 2011 uhradiť najneskôr do 21. januára 2011, PRIJALA TOTO ROZHODNUTIE: Článok 1 Týmto sa stanovuje strop pre ročnú výšku príspevkov členských štátov do ERF za rok 2012 na 4 000 000 000 EUR v prípade Komisie a 350 000 000 EUR v prípade Európskej investičnej banky. Článok 2 Týmto sa stanovuje ročná výška príspevkov členských štátov do ERF za rok 2011 na 3 690 000 000 EUR v prípade Komisie a 210 000 000 EUR v prípade Európskej investičnej banky. Článok 3 Jednotlivé príspevky do ERF, ktoré členské štáty hradia Komisii a Európskej investičnej banke v rámci prvej splátky za rok 2011, sú uvedené v tabuľke v prílohe. Článok 4 Toto rozhodnutie nadobúda účinnosť dňom jeho prijatia. Článok 5 Toto rozhodnutie je určené členským štátom. V Bruseli Za Radu predseda PRÍLOHA Prvá splátka príspevkov za rok 2011 (v EUR) [pic] [1] Ú. v. EÚ L 247, 9.9.2006, s. 32. [2] Ú. v. EÚ L 78, 19. 3. 2008, s. 1.